Argonautoideos

A dos argonautoideos (Argonautoidea) é unha superfamilia de moluscos cefalópodos da suborde dos incirrinos,Argonautoidea Cantraine, 1841 no WoRMS. unha das dúas en que se divide a orde dos octópodos.Octopoda no WoRMS.

Características
As catro familias dos Argonautoidea son peláxicas, aínda que unha, a dos Alloposidae está "asociada" co fondo do océano (bentónica).

Este grupo inclúe especies xelatinosas, pero tamén outras moi musculosas.Argonautoidea en Tree of Life.

miniatura|180px|esquerda|Haliphron atlanticus.

Os membros das distintas familias distínguense sobre todo por unha forma pouco usual da cópula, que consiste que os machos separan  un hectocótilo que transfiren á femia.

As ventosas dispóñense en dúas series en cada brazo, agás na especie Haliphron atlanticus, da familia dos Alloposidae, que só ten unha fileira; esta especie denomínase ás veces polbo de sete tentáculos porque nos machos, o hectocótilo está enrolado nunha bolsa debaixo do ollo dereito.

Debido ao tecido xelatinoso desta especie, este brazo pasa facilmente despercibido dando a aparencia de que ten sete brazos; porén, como todos os outros polbos, en realidade ten oito.O'Shea, S. (2004): "The giant octopus Haliphron atlanticus (Mollusca: Octopoda) in New Zealand waters". New Zealand Journal of Zoology 31 (1): 7-13.

O aparato de fixación do embude está ben desenvolvido, pero a súa estrutura difire entre as familias.

Presentan un acusado dimorfismo sexual, sendo os machos moito máis pequenos que as femias.

A cuncha interna só está presente nas especies da familia dos Alloposidae, e desapareceu nas outras familias.

A rádula é heteroglosa.

Clasificación
A superfamilia foi descrita en 1841 polo zoólogo belga especializado no estudo da bioloxía mariña François Joseph Cantraine, no seu traballo "Malacologie méditerranéenne et littorale, ou description des mollusques qui vivent dans la Méditerranée ou sur le continent de l'Italie, ainsi que des coquilles qui se trouvent dans les terrains tertiaires italiens; avec des observations sur leur anatomie, leurs moeurs, leur analogie et leur gisement", en Nouveaux mémoires de l’Académie Royale des Sciences et Belles-Lettres de Bruxelles, t. 13, Bruxelles: M. Hayez, 1841, p. 1-176..

Segundo o World Register of Marine Species a superfamilia conta coas seguintes catro familias:

Superfamilia Argonautoidea Cantraine, 1841

 Familia Alloposidae Verrill, 1881
 Familia Argonautidae Cantraine, 1841
 Familia Ocythoidae Gray, 1849
 Familia Tremoctopodidae Tryon, 1879

Galería

Notas

Véxase tamén
Bibliografía
 Felley, J., Vecchione, M., Roper, C. F. E., Sweeney, M. & Christensen, T. (2001-2003): Current Classification of Recent Cephalopoda. National Museum of Natural History: Department of Systematic Biology: Invertebrate Zoology: Cephalopods 
 Nixon, Marion & John Z. Young (2003): The brains and lives of Cephalopods. Oxford University Press. ISBN 0-19-852761-6.
 Norman M. D.; Finn J. K. & Hochberg F. G. (2014): "Family Octopodidae". In P. Jereb, C. F. E. Roper, M. D. Norman & J. K. Finn (eds). Cephalopods of the world. An annotated and illustrated catalogue of cephalopod species known to date. Volume 3. Octopods and vampire Squids. FAO Species Catalogue for Fishery Purposes. Rome, FAO. 4 (3): 36-215. 
 Strugnell J. M., Norman M. D., Vecchione M., Guzik, M. & Allcock A. L. (2014): "The ink sac clouds octopod evolutionary history". Hydrobiologia 725: 215-235.
 Vaught, K. C. (1989): A classification of the living Mollusca, American Malacologists, Melbourne, FL (USA). ISBN 0-9158-2622-4.

Outros artigos
 Moluscos
 Cefalópodos
 Octópodos
 Incirrinos

Ligazóns externas
 Argonautoidea en Tree of Life.

Categoría:Cefalópodos